《有送大本渊明菊者成长句》
宋代·钱时

丹叶萧萧秋萧萧，有人来献渊明菊。
渊明千古自高风，岁岁寒花照空谷。
金钿圆簇玉葳蕤，怳然彭泽归来时。
归来可是知几早，不肯为米归犹迟。
老夫家住深山裹，彭泽知字在何许。
本不曾出不须归，冷面相看但欢喜。
况此妙绝难可名，不识何者为渊明。
与客绕花行复坐，一声幽鸟花前过。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。